אוניברסיטת סידני

אוניברסיטת סידני (באנגלית: The University of Sydney; בראשי תיבות: USYD; כינוי לא רשמי: Sydney Uni) היא אוניברסיטת מחקר ציבורית הממוקמת בסידני, בירת מדינת ניו סאות' ויילס שבאוסטרליה. זוהי האוניברסיטה העתיקה ביותר באוסטרליה, והיא הוקמה בשנת 1850, לפני אוניברסיטאות מלבורן ואדלייד. בשנת 1855 במסגרת האוניברסיטה החל לעבוד בית ספר למשפטים. עדה אוונס סיימה לימודי משפטים בשנת 1902 והייתה האישה האוסטרלית הראשונה שסיימה לימודים אלו. בין בוגרי האוניברסיטה 8 ראשי ממשלת אוסטרליה, 5 מקבלי פרס נובל, 2 זוכי פרס קראפורד ו־110 מקבלי מלגת רודס. בשנת 2022 למדו במוסד 69,200 סטודנטים, מה שהופך אותה למוסד הלימודים השני בגודלו באוסטרליה. הקמפוס המרכזי מתפרש על שטח ענק ובו השפעות של אוקסברידג' והוא נפרש על פני שני פרוורים, קמפרדאון ודרלינגטון, שנמצאים בקירוב למרכז העסקים הראשי של סידני. בנוסף, כוללת האוניברסיטה קמפוסי-לווין קטנים ייעודיים נוספים שהוקמו על ידי גופים שונים כגון הקונסרבטוריום למוזיקה של סידני (SCM) ומכללת סידני לאומנויות (SCA). פקולטות ובתי ספר דירוגים דירוג בין־לאומי דירוג שאנגחאי: מקום 73 (2023) Times Higher Education: מקום 60 (2024) דירוג QS לאוניברסיטאות: מקום 19= (2024) U.S. News & World Report: מקום 29 (2024) דירוג ליידן CWTS: מקום 39 (2024) דירוג אזורי - אוסטרליה דירוג שאנגחאי: מקום 4 (2023) Times Higher Education: מקום 3 (2024) דירוג QS לאוניברסיטאות: מקום 3 (2024) U.S. News & World Report: מקום 2 (2024) דירוג ליידן CWTS: מקום 2 (2024) קשרים בין־לאומיים האוניברסיטה שייכת ל"קבוצת השמונה", חברה בארגון האוסטרלי אוניברסיטאות אוסטרליה והיא שייכת לקבוצה הלא רשמית בעלת הכינוי "אוניברסיטאות אבן החול' ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה. האוניברסיטה שותפה במספר ארגונים בין־לאומיים; חברה באיגוד של אוניברסיטאות חבר העמים הבריטי בהתאגדות אוניברסיטאות האוקיינוס השקט, באיגוד מוסדות דרום מזרח אסיה להשכלה גבוהה שהוא ארגון ללא כוונת רווח שנוסד בשנת 1956 בבנגקוק וברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים. בוגרים ידועים בין בוגרי אוניברסיטת סידני נכללים שמונה מראשי ממשלת אוסטרליה, בהם אדמונד ברטון, שהיה ראש ממשלת אוסטרליה הראשון. ראשי ממשלה נוספים אשר למדו באוניברסיטת סידני כוללים את מלקולם טרנבול, טוני אבוט, גוף ויטלם, ויליאם מקמהון, ארל פייג'. בין בוגרי האוניברסיטה: ויליאם דין - שופט ג'ון הווארד - פוליטיקאי פיטר ויר - במאי רוברט יוז - סופר ומבקר אמנות קן תומפסון - אבי מערכת ההפעלה יוניקס עדה אוונס - האישה הראשונה שסיימה לימודי משפטים באוסטרליה מבחר תמונות קישורים חיצוניים אתרים רשמיים אתר האינטרנט הרשמי של אוניברסיטת סידני (באנגלית) אוניברסיטת סידני, ברשת החברתית פייסבוק אוניברסיטת סידני, ברשת החברתית X (טוויטר) אוניברסיטת סידני, ברשת החברתית אינסטגרם אוניברסיטת סידני, באתר אנציקלופדיה בריטניקה (באנגלית) אתרי מדיה ועיתונות אתר האוניברסיטה ביוטיוב (באנגלית) אתר האוניברסיטה ברשת החברתית לינקדאין (באנגלית) אתר האוניברסיטה באתר שיתוף התמונות פליקר (באנגלית) הערות שוליים